Diari Oficial de la Generalitat Valenciana


Sumari del DOGV 5668, del 27-12-2007 (2007/15122)

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada del Sector Fonts d'Artana del concert previ del nou Pla General del municipi d'Artana.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5668

Data del DOGV
:   27-12-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/15334


Data del document
:   04-12-2007

Organisme emissor
:   Ajuntament d'Artana

Tipus de document
:   Fiança

Descriptors 

:   * Artana
    * obres públiques
    * contracte d'obres
    * licitació
    * administració local
    * pla d'urbanisme

Informació pública del procediment per a la selecció d'urbanitzador per al desenvolupament per gestió indirecta del Programa d'Actuació Integrada del Sector Fonts d'Artana del concert previ del nou Pla General del municipi d'Artana. [2007/15259]  
El Ple de l'Ajuntament, en sessió ordinària de 16 de maig de 2007, va acordar iniciar el procediment per gestió indirecta per al desenvolupament de la unitat d'execució sector Fonts d'Artana del concert previ del nou Pla General d'Ordenació Urbana del municipi d'Artana. A més, va aprovar les bases particulars que haurien de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador, d'acord amb el contingut mínim establit en els articles 132.1 de la Llei Urbanística Valenciana, i el 291 del Reglament d'Ordenació i Gestió Territorial i Urbanística. Cosa que s'ompli seguint este orde:  
A) Entitat local adjudicadora del programa:  
Ajuntament d'Artana, plaça de l'Ajuntament, 1, CP 12521, Artana (Castelló). Telèfon 965 341 636. Fax 183 829 297.  
Correu electrònic artana\_gov@ung.uk  
B) Bases generals i particulars reguladores del Programa d'Actuació Integrada:  
Les bases generals reguladores de la gestió indirecta de programes d'actuació integrada aprovades definitivament van ser publicades en el Butlletí Oficial de la Província de Castelló el dia 26 de maig de 2007 (BOP núm. 66).  
Les bases particulars estan publicades en el Butlletí Oficial de la Província de Castelló de data 11 d'octubre de 2007 (BOP núm. 125).  
Les bases i la resta de documentació, a més, es podran consultar i se'n podrà obtindre una còpia en les dependències del Departament d'Urbanisme de l'Ajuntament d'Artana o en Internet, pàgina web: http//www.artana.es  
C) Lloc i idioma en què hauran de presentar-se les proposicions de les persones interessades determinats en les bases particulars del programa:  
Registre General de l'Ajuntament d'Artana.  
Plaça de l'Ajuntament, 1. 12212 Artana (Castelló).  
- Castellà (espanyol) o valencià.   
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Els indicats en les bases generals i en les bases particulars. S'acorda l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb els requisits assenyalats en este precepte.  
E) Documentació que cal presentar per cada concursant:  
Consta de les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb els requisits assenyalats en este precepte.  
F) Indicació expressa sobre l'admissibilitat de variants:   
No s'admetran variants respecte de l'ordenació urbanística vigent i continguda en el concert previ del Pla General d'Artana. En tot cas caldrà ajustar-se al que establixen les bases particulars del programa.  
G) Criteris objectius de l'adjudicació del programa:  
Establits en les bases particulars del programa.  
H) Garanties provisional i definitives:  
Regirà el que disposen els articles 140 de la Llei Urbanística Valenciana, 323 i 324 del Reglament d'Ordenació i Gestió Territorial i Urbanística i en les bases generals, i en les bases particulars, amb les especialitats següents:  
a) La garantia provisional serà equivalent al 2% de l'estimació aproximada de les càrregues del programa, IVA no inclòs, arreplegues en la base XI de les bases particulars.  
b) La garantia definitiva, serà equivalent al 10% del valor de les càrregues de la urbanització, IVA no inclòs, previstes en el Programa d'Actuació Integrada aprovat.  
c) Als efectes previstos en els articles 140.1 de la Llei Urbanística Valenciana i 286.1.h del Reglament d'Ordenació i Gestió Territorial i Urbanística, s'establix com a previsió del preu cert màxim de licitació (càrregues d'urbanització del programa segons art. 168 de la LUV) la quantitat de sis milions sis-cents mil euros (6.600.000,00 €), impost sobre valor afegit exclòs.  
d) Es fa constar que amb data 4 de desembre de 2007, s'ha enviat l'anunci del concurs al Diario Oficial de la Unión Europea per a la seua publicació.  
Artana, 4 de desembre de 2007.- L'alcalde: Enrique Vilar Villalba.